Pielikums

Jelgavas novada domes 2021.gada 28.aprīļa lēmumam

(protokols Nr. 7, 32.§)

**Jelgavas novada pašvaldības konkursa**

 **“Jelgavas novada Uzņēmēju gada balva 2021”**

**NOLIKUMS**

1. **MĒRĶIS**

Apzināt un godināt Jelgavas novada uzņēmējus, kuri aktīvi un godprātīgi darbojas savā nozarē, sekmējot uzņēmējdarbības vides attīstību novadā. Veicināt Jelgavas novada uzņēmēju atpazīstamību plašsaziņas līdzekļos, popularizējot labas uzņēmējdarbības prakses piemērus Jelgavas novadā.

1. **ORGANIZATORI UN SADARBĪBAS PARTNERI**
	1. Konkursu organizē un vada Jelgavas novada pašvaldības Plānošanas un attīstības departamenta Attīstības nodaļa.
	2. Ar konkursa nolikumu un tā pielikumiem var iepazīties Jelgavas novada pašvaldības mājas lapā [www.jelgavasnovads.lv](http://www.jelgavasnovads.lv), sadaļā Uzņēmējdarbība vai sazinoties ar Uzņēmējdarbības atbalsta projektu vadītāju Sanitu Smirnovu, tālr. 28360835.
	3. Finanšu līdzekļi konkursa organizēšanas izdevumiem, t.sk. naudas balvām un apbalvošanas ceremonijai, tiek paredzēti pašvaldības kārtēja gada budžetā.
2. **KONKURSA NORISE**
	1. Laika posmā no 2021. gada **5. maija līdz** **2.jūlijam** Jelgavas novada uzņēmēji, iedzīvotāji un pagastu pārvaldes izvirza savus kandidātus konkursam balvas saņemšanai. Kandidatūras izvirzāmas, iesniedzot vienotu pieteikuma formu (1.pielikums), Jelgavas vai Ozolnieku novadu pagastu pārvaldēs, Jelgavas pašvaldības centrālās administrācijas ēkā Pasta ielā 37, Jelgavā- sekretariātā un Ozolnieku novada domē, Stadiona ielā 10, Ozolniekos vai aizpildot elektroniskās pieteikuma formas novada mājas lapā [www.jelgavasnovads.lv](http://www.jelgavasnovads.lv) un novada Facebook kontā.
	2. Vērtēšanas komisijas apkopotais pretendentu saraksts, attiecīgajās nominācijās, sabiedrības informēšanas nolūkā, tiek publicēts plašsaziņas līdzekļos un ievietots Jelgavas novada mājas lapā [www.jelgavasnovads.lv](http://www.jelgavasnovads.lv) un informatīvajā izdevumā „Jelgavas novada ziņas”, nepubliskojot balsu skaitu.
	3. Pirms balsojuma par konkursa uzvarētājiem vērtēšanas komisija iespēju robežās, ievērojot vienlīdzības principu (t.i. katram pretendentam tiek noteikts iespējami vienāda ilguma apmeklējuma laiks un neviens no pretendentiem netiek diskriminēts), apmeklēt konkursā balvas saņemšanai izvirzīto komersantu uzņēmumus, ražotnes, filiāles u.c. saimnieciskās darbības veikšanas vietas un tikties ar pašiem komersantiem vai to pārstāvjiem uzsāk ar 2.augustu.
	4. Vērtēšanas komisija nosaka konkursa uzvarētāju – vienu katrā nominācijā, saskaņā ar šajā nolikumā noteiktajiem kritērijiem.
	5. Iepriekšējo trīs gadu attiecīgās nominācijas uzvarētājs nedrīkst piedalīties konkursā attiecīgajā nominācijā, kurā saņemts apgalvojums.
	6. Vērtēšanas komisijai ir tiesības kādā no nominācijām nepiešķirt balvu, ja uz to nav izvirzīts neviens pretendents vai pieteiktie pretendenti neatbilst konkursa nolikuma prasībām.
	7. Konkursa komisija ir tiesīgi filmēt un fotografēt vērtējamos objektus. Iegūtos materiālus un fotogrāfijas komisija var izmantot noslēguma pasākumā un publicēšanai medijos.
	8. Konkursa noslēgums - uzvarētāju apbalvošanas ceremonija tiek organizēta 2021. gada septembra mēnesī.
3. **PRETENDENTI DALĪBAI KONKURSĀ**
	1. Komercsabiedrības, to filiāles un struktūrvienības, kuras veic saimniecisko darbību Jelgavas novada teritorijā, neatkarīgi no juridiskās formas un darbības nozares.
	2. Komersanti, lauksaimniecisko ražošanu un citu aroddarbību veicēji - fiziskās personas, kuri reģistrējuši un veic saimniecisko darbību Jelgavas novadā.
4. **KONKURSA VĒRTĒŠANAS KOMISIJA**
	1. Konkursa oficiālais vērtētājs ir konkursa komisija, kuras sastāvu kopā ar konkursa nolikumu apstiprina Jelgavas novada dome.
	2. Vērtēšanas komisija tiks precizēta vai papildināta pēc 2021.gada 5.jūnija pašvaldību vēlēšanām.
	3. Komisijas sastāvā ir 8 komisijas locekļi, tai skaitā komisijas priekšsēdētājs. Komisija patstāvīgi vienojas par sava darba organizāciju. Komisija ir lemttiesīga klāt esot vismaz pieciem komisijas locekļiem. Vērtēšanas komisijas sēdes tiek protokolētas. Protokolistu ievēl komisija sēdes sākumā. Komisijas sēdes vada komisijas priekšsēdētājs.
5. **KONKURSA NOMINĀCIJAS**
* GADA LAUKSAIMNIEKS
* GADA RAŽOTĀJS
* GADA JAUNAIS UZŅĒMĒJS
* GADA ĢIMENES UZŅĒMUMS
* GADA UZŅĒMĪGĀKAIS UZŅĒMĒJS
* GADA INOVATĪVĀKAIS UZŅĒMUMS
1. **KONKURSAM IZVIRZĪTO PRETENDENTU VĒRTĒŠANAS KRITĒRIJI**
	1. Nominācija **GADA LAUKSAIMNIEKS**

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Darba vides un pārējās teritorijas sakoptība | 10 |  |  |
| Saimnieciskās darbības modernizācija, investīciju piesaistīšana | 10 |  |
| Jaunu aktivitāšu, produktu, pakalpojumu ieviešana | 10 |  |
| **Kopā:** | **30** |  |

* 1. Nominācija **GADA RAŽOTĀJS**

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Ražotā produktu daudzveidība, klāsts  | 5 |  |  |
| Atpazīstamība, tēls, publicitāte. Saņemtā atzinība ārpus novada teritorijas | 10 |  |
| Saimnieciskās darbības modernizācija, investīciju piesaistīšana, jaunu aktivitāšu, produktu, pakalpojumu ieviešana | 10 |  |
| Darba vietu skaits  | 10 |  |
| **Kopā:** | **35** |  |

* 1. Nominācija **GADA JAUNAIS UZŅĒMĒJS**

(*uzņēmumam jābūt dibinātam vienu līdz divus gadus pirms izvērtējamā gada)*

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Inovatīva, kvalitatīva produkta vai pakalpojuma radīšana | 10 |  |  |
| Uzņēmēja sadarbība ar zinātniekiem u.c. organizācijām | 10 |  |
| Perspektīva uzņēmuma nākotnes attīstībai | 10 |  |
| Mārketinga aktivitātes jaunā produkta/pakalpojuma virzīšanai tirgū | 10 |  |
| **Kopā:** | **40** |  |

* 1. Nominācija **GADA ĢIMENES UZŅĒMUMS**

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Ražotā produkta/pakalpojuma kvalitāte un daudzveidība | 10 |  |  |
| Mārketinga aktivitātes produkta/pakalpojuma virzīšanai tirgū | 5 |  |
| Ģimenes iesaiste uzņēmuma darbībā  | 15 |  |
| **Kopā:** | **30** |  |

* 1. Nominācija **GADA UZŅĒMĪGĀKAIS UZŅĒMĒJS**

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Ražotā produkta/pakalpojuma kvalitāte un daudzveidība | 10 |  |  |
| Mārketinga aktivitātes produkta/pakalpojuma virzīšanai tirgū | 5 |  |
| Jaunu produktu/pakalpojumu ieviešana- kura vairojusi rentabilitāti | 15 |  |
| **Kopā:** | **30** |  |

* 1. Nominācija **GADA INOVATĪVĀKAIS UZŅĒMUMS**

|  |  |  |
| --- | --- | --- |
| **KRITĒRIJS** | **PUNKTU SKAITS** | **PIEZĪMES** |
| **MAKSIMĀLI PIEŠĶIRAMAIS** | **KOMISIJAS PIEŠĶIRTAIS** |
| Ražotā produkta/pakalpojuma kvalitāte un daudzveidība | 10 |  |  |
| Mārketinga aktivitātes produkta/pakalpojuma virzīšanai tirgū | 5 |  |
| Digitālo rīku ieviešana uzņēmumā, kura atvieglojusi un mainījusi sortimenta pieejamību | 15 |  |
| **Kopā:** | **30** |  |

* 1. Gadījumos, kad vērtēšanas komisijas loceklis ir saistīts ar kādu no nominantiem (piemēram, viņam pieder šī komersanta kapitāldaļas, akcijas vai viņš sastāv darba attiecībās ar komersantu vai ieņem tajā vēlētu amatu (valdē, padomē), viņš sastāv laulībā vai radniecībā ar individuālo komersantu vai komercdarbības īpašnieku u.c.), komisijas loceklis nedrīkst piedalīties lēmuma pieņemšanā (balsošanā) konkrētajā nominācijā. Šajā punktā norādītajā gadījumā konkrētais komisijas loceklis pirms balsošanas mutiski informē par norādīto faktu esamību komisijas priekšsēdētāju un atturas no balsojuma.
1. **UZVARĒTĀJU UN DALĪBNIEKU GODINĀŠANA**
	1. Konkursa uzvarētāji tiek godināti svinīgā ceremonijā 2021.gada septembra mēnesī, kuru organizē un finansē Jelgavas novada pašvaldība.
	2. Uzvarētāji katrā no vērtēšanas komisijas izveidotajām nominācijām saņem pateicības rakstu, Jelgavas novada karogu un balvu.
2. **VĒRTĒŠANAS KOMISIJAS LĒMUMA APSTRĪDĒŠANA**
	1. Sūdzības par konkursa vērtēšanas komisijas lēmumiem izskata un pieņem lēmumu

Jelgavas novada domes priekšsēdētājs.

Domes priekšsēdētājs Z.Caune